# **„RoboLabs“ įmonėje vadovo pareigas perima Žygimantas Sabalius**

Buhalterinių paslaugų įmonė „RoboLabs“, sukūrusi modernų, dirbtinio intelekto pagrindu veikiantį buhalterijos ir personalo valdymo įrankį, praneša apie vadovų pasikeitimą. Gintarė Katinaitė palieka direktoriaus pareigas ir pereina į produkto vadovės ir patarėjos rolę. Jos poziciją užima Žygimantas Sabalius, anksčiau ėjęs „RoboLabs“ komercijos direktoriaus pareigas.

„Žygimantas dirba įmonėje daugiau nei šešerius metus ir puikiai pažįsta įmonės procesus, klientus bei vidaus kultūrą. Jis toliau palaikys įmonės plėtrą, klientų ir partnerių skaičiaus augimą, sieks gerinti klientų patirtį ir paslaugų efektyvumą, prisidedant prie tvaraus verslo modelio kūrimo. Taip pat vystys naujus projektus netolimoje ateityje, vienas tokių –„RoboLabs“ sistemos nuoma įmonėms, turinčioms vidinį buhalterį“ – komentuoja G. Katinaitė.

Prieš beveik devynerius metus įsikūrusi įmonė ir toliau auga trijuose didžiausiuose Lietuvos miestuose – Vilniuje, Kaune ir Klaipėdoje. Organizacija tvaraus verslo pavyzdžiu siekia mažinti perteklinį popieriaus vartojimą ir optimizuoti buhalterijos procesus. Šiuo metu „RoboLabs“ paslaugomis naudojasi daugiau nei 1300 įmonių visoje Lietuvoje ir neseniai startavo su nauju buhalterių partnerių projektu.

**Daugiau informacijos:**

Kamilė Augėnaitė

Jaunesnioji projektų vadovė

Komunikacijos agentūra co:agency

Tel. +370 6 114 2737

kamile.a@cogency.lt